Infrastructură universitară, investiție de peste 70.000.000 de euro
Ministerul Educației a anunțat finalizarea procesului de evaluare tehnică și financiară în cadrul a două apeluri de proiecte finanțate prin Planul Național de Redresare și Reziliență (PNRR) care vizează modernizarea și dezvoltarea infrastructurii universitare, în total fiind alocați 70.303.568 de euro pentru modernizarea spațiilor universitare, respectiv edificarea unor noi spații de cazare.